Manić (riba)
<s>Manić () je slatkovodna riba koja samo na prvi pogled podseća na soma, pripada familiji Lotidae.</s>

<s>Lokalni nazivi: žabar, derača, menka, menjka 
 Maks. dužina: 1 m.
 Maks. težina: od 25 do 30 kg.</s><s>Vreme mresta: od decembra do marta</s>

<s>Opis i građa 
Manić, za razliku od soma ima srazmerno manje vilice i zašiljenije, naročito ako se posmatraju odozgo i na donjoj vilici se nalazi jedan karakterističan brk.</s><s>Leđno peraje je dugo i proteže se do repnog koje je polukružnog oblika.</s><s>Analno peraje, po dužini je slično kao kod soma.</s><s>Koža je prekrivena sitnim krljuštima preko koje je sloj prilično vodenaste sluzi.</s><s>To je uticalo da dobije i lokalni naziv „žabar“.</s>

<s>Navike, stanište, rasprostranjenost 
Manić spada u porodicu bakalara - Lotidae - koji su najzastupljeniji u severnim morima a naseljavaju i reke i jezera od Skandinavije do Japana.</s><s>Neke morske vrste dostižu težinu i do 50 kg.</s><s>Za vreme leta mu se aktivnost bitno smanjuje, slabo se kreće i hrani se nastojeći da se zadrži na najdubljim mestima gde je voda najhladnija.</s>

<s>Manić je, kao izrazita riba dna, dosta lenj.</s><s>Preko dana retko napušta svoja skrovišta osim kada ga na to ne primoravaju visoke vode.</s><s>Aktivan je isključivo noću i tada se lovi, najčešće u blizini skrovišta od koga se ni tada mnogo ne udaljava.</s>

<s>Manić je neobična, vrlo interesantna i retka riba, u Srbiji naseljava vode sliva Dunava.</s><s>Krajnja južna tačka njenog areala su pastrmske vode oko Plavskog jezera i reka Lim u Crnoj Gori.</s><s>Manića tamo nazivaju „deraća“ i tu dostiže i više od 2 kg težine.</s>

<s>Manić je, početkom ovog veka, bio nastanjen u gornjem toku Velike Morave.</s><s>Lovljeni su primerci težine do 3 kg.</s><s>Stari ribari tvrde da ga je bilo mnogo kao i soma.</s><s>Međutim, ni izdaleka nije bio cenjen kao som.</s><s>Od tog vremena, a naročito posle Drugog svetskog rata, brojnost manića je stalno opadala, najverovatnije zbog povećane zagađenosti vode.</s>

<s>Razmnožavanje 
Manić, zbog svog porekla, je jedina riba u Srbiji koja se mresti i aktivna je zimi.</s><s>Tačnije, mresti se od decembra do marta.</s><s>Plodnost je 5 000 000 jaja.</s><s>Jaja su sitna, imaju u prečnika oko 1 mm.</s><s>I pored velike plodnosti, samo mali broj manića uspe da se izvede iz ikre.</s><s>Mnoga mlađ strada kako od samih roditelja tako i od drugih grabljivica, ili ne nađe odgovarajuće uslove za život.</s><s>Ženka polaže ikru na peščanim mestima, gde je rečni tok mirniji.</s>

<s>Reference</s>

<s>Literatura</s>

<s>Fishbase
 Fritz Terofal u. a.: Süßwasserfische in europäischen Gewässern.</s><s>Mosaik, München 1984, .</s><s>Kurt Seifert, Alexander Kölbing: So macht Angeln Spaß.</s><s>Bechtermünz, Eltville 1995, .</s><s>Roland Gerstmeier, Thomas Romig: Die Süßwasserfische Europas für Naturfreunde und Angler, 2. Auflage.</s><s>Franckh-Kosmos, Stuttgart 2003, , S. 311 ff.</s><s>D. M. Cohen, T. Inada, T. Iwamoto, N. Scialabba:Gadiform Fishes of the World (Order Gadiformes).</s><s>Food and Agriculture Organization of the UN, Rom 1990,  (FAO Species Catalogue.</s><s>Bd.</s><s>10).</s>

<s>Vanjske veze</s>

<s>Lota lota Burbot 
'' Burbot Information for Anglers
 Eintrag im Animal Diversity Web 
 Minnesota Profile: Burbot (Lota lota)</s>

<s>Koštunjače
Ribe Sjeverne Amerike</s>

